ᱪᱟᱸᱫᱽᱯᱩᱨ ᱦᱚᱱᱚᱛ

ᱪᱟᱸᱫᱽᱯᱩᱨ ᱦᱚᱱᱚᱛ ᱵᱟᱝᱞᱟᱫᱮᱥ ᱫᱟᱹᱠᱷᱤᱱ-ᱯᱩᱨᱩᱵᱽ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱯᱚᱫᱢᱟ, ᱢᱮᱜᱷᱱᱟ, ᱟᱨ ᱰᱟᱠᱟᱛᱤᱭᱟ ᱜᱟᱰᱟ ᱨᱮᱭᱟᱜ ᱡᱚᱲᱟ ᱢᱮᱱᱟᱜᱼᱟ ᱱᱚᱣᱭᱟ ᱜᱟᱰᱟᱨᱮ᱾
ᱥᱚᱝᱥᱩᱢᱩᱝ
ᱪᱟᱸᱫᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱥᱚᱝᱥᱩᱢᱩᱝ ᱫᱚ ᱑᱗᱐᱔.᱐᱖ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾
ᱦᱚᱲᱠᱚ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱥᱩᱢᱩᱩᱝᱛᱮ ᱪᱟᱸᱫᱽᱯᱩᱨ ᱦᱚᱱᱚᱛ ᱨᱮ ᱑᱖,᱐᱐,᱒᱖᱓ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱭᱟ᱾ ᱱᱤᱭᱟᱹ ᱛᱟᱞᱟᱨᱮ ᱠᱚᱲᱟ ᱜᱮ ᱑᱓,᱕᱔,᱗᱓᱒ ᱜᱚᱴᱟᱝ, ᱟᱨ ᱠᱩᱲᱤ ᱫᱚ ᱑᱒,᱔᱕,᱕᱓᱑ ᱜᱚᱴᱟᱝ᱾ ᱥᱩᱢᱩᱝ ᱦᱚᱲᱠᱚ ᱛᱟᱞᱟᱨᱮ ᱙᱙᱓.᱕᱔% ᱜᱮ ᱢᱩᱥᱞᱟᱹ, ᱖.᱓᱘% ᱦᱤᱱᱫᱩ, ᱟᱨ ᱐.᱐᱘% ᱵᱳᱫᱫᱷᱚ ᱥᱟᱶ ᱟᱨᱦᱚᱸ ᱮᱴᱟᱜ ᱫᱷᱚᱨᱚᱢ ᱦᱚᱲ ᱢᱮᱱᱟᱜ ᱠᱚᱣᱭᱟ᱾ ᱚᱱᱟ ᱵᱮᱜᱚᱨᱦᱚᱸ ᱛᱷᱚᱲᱟ ᱛᱨᱤᱯᱩᱨᱟ ᱛᱟᱹᱛᱤ ᱦᱚᱸ ᱢᱮᱱᱟᱜ ᱠᱚᱣᱭᱟ ᱱᱚᱣᱭᱟᱹ ᱦᱚᱱᱚᱛᱨᱮ᱾
ᱱᱟᱜᱟᱢ
ᱰᱷᱟᱠᱟ ᱯᱚᱱᱚᱛ ᱠᱷᱚᱱ ᱙᱖ ᱠᱤᱞᱚᱢᱤᱴᱟᱹᱨ ᱥᱟᱹᱜᱤᱧ ᱨᱮ ᱱᱚᱣᱭᱟ ᱦᱚᱱᱚᱛ ᱫᱚ ᱢᱮᱱᱟᱜᱼᱟ᱾ ᱟᱨ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱠᱷᱚᱱ ᱒᱐᱘ ᱠᱤᱞᱚᱢᱤᱴᱟᱹᱨ ᱥᱟᱹᱜᱤᱧ ᱦᱩᱭᱩᱜᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱫᱚ ᱞᱚᱠᱠᱷᱤᱯᱩᱨ ᱦᱚᱱᱚᱛ ᱟᱨ ᱱᱳᱭᱟᱠᱷᱟᱞᱤ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱠᱩᱢᱤᱞᱞᱟ ᱦᱚᱱᱚᱛ, ᱩᱛᱟᱹᱨ ᱫᱚ ᱠᱩᱢᱤᱞᱞᱟ ᱦᱚᱱᱚᱛ, ᱢᱮᱜᱷᱱᱟ ᱜᱟᱰᱟ, ᱟᱨ ᱢᱩᱱᱥᱤᱜᱚᱸᱡᱽ ᱦᱚᱱᱚᱛ, ᱟᱨ ᱯᱩᱪᱷᱤᱢ ᱫᱚ ᱢᱮᱜᱷᱱᱟ ᱜᱟᱰᱟ, ᱢᱩᱱᱥᱤᱜᱚᱸᱡᱽ ᱦᱚᱱᱚᱛ, ᱥᱚᱨᱤᱭᱳᱛᱯᱩᱨ ᱦᱚᱱᱚᱛ ᱟᱨ ᱵᱚᱨᱤᱥᱟᱞ ᱦᱚᱱᱚᱛ ᱢᱮᱱᱟᱜᱼᱟ᱾ ᱯᱚᱫᱢᱟ ᱟᱨ ᱢᱮᱜᱷᱱᱟ ᱜᱟᱰᱟ ᱵᱟᱨᱮᱭᱟ ᱪᱟᱸᱫᱽᱯᱩᱨ ᱥᱚᱦᱚᱨ ᱨᱮ ᱦᱮᱜ ᱠᱟᱛᱮᱜ ᱡᱚᱲᱟᱣ ᱟᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱪᱟᱸᱫᱽᱯᱩᱨ ᱦᱚᱱᱚᱛ ᱨᱮ. ᱘ ᱜᱚᱴᱟᱝ ᱩᱯᱚᱡᱮᱞᱟ, ᱘ ᱜᱚᱴᱟᱝ ᱛᱷᱟᱱᱟ, ᱗ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ, ᱘᱙ ᱜᱚᱴᱟᱝ ᱤᱭᱩᱱᱤᱭᱚᱱ, ᱑᱐᱔᱑ ᱜᱚᱴᱟᱝ ᱢᱳᱣᱡᱟ, ᱑᱓᱖᱕ ᱜᱚᱴᱟᱝ ᱟᱭᱚ ᱟᱨ ᱕ ᱜᱚᱴᱟᱝ ᱥᱚᱝᱥᱚᱫ ᱟᱥᱚᱱ ᱢᱮᱱᱟᱜᱼᱟ᱾
ᱩᱯᱚᱡᱮᱞᱟᱠᱚ
ᱪᱟᱸᱫᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱘ ᱜᱚᱴᱟᱝ ᱩᱯᱚᱡᱮᱞᱟ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱺ
ᱠᱚᱪᱩᱭᱟ
ᱪᱟᱸᱫᱽᱯᱩᱨ ᱥᱚᱫᱚᱨ
ᱯᱷᱚᱨᱤᱫᱽᱜᱚᱸᱡᱽ
ᱢᱚᱛᱞᱚᱵᱽ ᱩᱛᱟᱹᱨ
ᱢᱚᱛᱞᱚᱵᱽ ᱫᱟᱹᱠᱷᱤᱱ
ᱥᱟᱦᱚᱨᱟᱥᱛᱤ
ᱦᱟᱭᱢᱚᱪᱚᱨ
ᱦᱥᱡᱤᱜᱚᱸᱡᱽ
ᱥᱚᱝᱥᱚᱫ ᱟᱥᱚᱱᱠᱚ
ᱫᱩᱨᱤᱵ
ᱦᱟᱹᱡᱩᱜᱼᱥᱮᱱᱚᱜ
ᱪᱟᱸᱫᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱦᱟᱹᱡᱩᱜᱼᱥᱮᱱᱚᱜ ᱨᱮᱭᱟᱜ ᱯᱚᱨᱫᱷᱟᱱ ᱫᱚ ᱥᱚᱲᱚᱠ ᱫᱚ ᱰᱷᱟᱠᱟ-ᱪᱟᱸᱫᱽᱯᱩᱨ ᱢᱚᱦᱟ ᱥᱚᱲᱚᱠ, ᱟᱨ ᱪᱚᱴᱴᱚᱜᱨᱟᱢ-ᱪᱟᱸᱫᱽᱯᱩᱨ ᱢᱚᱦᱟᱥᱚᱲᱚᱠ᱾ ᱚᱱᱟ ᱵᱮᱜᱚᱨᱦᱚᱸ ᱡᱚᱛᱚ ᱞᱮᱠᱟᱱ ᱦᱟᱹᱡᱩᱜᱼᱥᱮᱱᱚᱜ ᱰᱮᱵᱚᱥᱛᱟ ᱢᱮᱱᱟᱜᱼᱟ᱾ ᱪᱮᱫᱟᱜ ᱥᱮ ᱰᱷᱟᱠᱟ, ᱪᱚᱴᱴᱚᱜᱨᱟᱢ ᱥᱟᱶ ᱟᱨᱦᱚᱸ ᱮᱢᱟᱱ ᱦᱚᱱᱚᱛ ᱥᱟᱶ ᱡᱚᱜᱟᱡᱚᱜᱽ ᱞᱟᱹᱜᱤᱫᱽ ᱢᱮᱱᱟᱜᱼᱟ ᱪᱟᱸᱫᱽᱯᱩᱨ ᱜᱟᱰᱟ ᱜᱷᱟᱴ᱾
ᱜᱟᱰᱟᱠᱚ
ᱪᱟᱸᱫᱽᱯᱩᱨ ᱦᱚᱱᱚᱛ ᱫᱚ ᱜᱟᱰᱟ ᱨᱮᱭᱟᱜ ᱦᱚᱱᱚᱛ ᱧᱩᱛᱩᱢ ᱛᱮᱦᱚᱸᱠᱚ ᱵᱟᱲᱟᱭ ᱜᱮᱭᱟ᱾ ᱱᱚᱸᱰᱮ ᱡᱷᱹᱞᱤ ᱞᱮᱠᱟ ᱯᱟᱥᱱᱟᱣ ᱟᱠᱟᱱᱟ ᱟᱭᱢᱟ ᱞᱮᱠᱟᱱ ᱜᱟᱰᱟ᱾ ᱟᱨ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱔ ᱜᱚᱱᱟᱝ ᱜᱟᱰᱟ ᱨᱮᱭᱟᱜ ᱧᱩᱛᱩᱢ ᱫᱚ,
ᱢᱮᱜᱷᱱᱟ
ᱯᱚᱫᱢᱟ
ᱰᱟᱠᱟᱛᱤᱭᱟ
 ᱫᱷᱟᱱᱟᱜᱚᱫᱟ ᱜᱟᱰᱟ᱾
ᱟᱨᱦᱚᱸ ᱧᱮᱞ
ᱪᱟᱸᱫᱽᱯᱩᱨ ᱜᱷᱟᱴ
ᱪᱚᱴᱴᱚᱜᱨᱟᱢ ᱯᱚᱱᱚᱛ
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛᱠᱚ

ᱵᱟᱨᱦᱮ ᱡᱚᱱᱚᱲ

ᱯᱷᱮᱵᱟᱛ
 Priyo Shahrasti প্রিয় শাহরাস্তি - চাঁদপুর থেকে প্রথম সাহিত্য মনস্ক অনলাইন পত্রিকা

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ